Grootfontein Privaat Natuurreservaat is 'n bosveld-plaas van 1200 hektaar, net 3 ure van Gauteng af in die pragtige Limpopo-provinsie, naby Thabazimbi ('n eko-toerisme dorpie). Dié bedrywige familieplaas verwelkom alle buitelug-liefhebbers.
Die reservaat bied rustieke akkommodasie in 4 lodges en 3 kampeerterreine wat almal uniek is. Aangesien dit 'n eko-lodge is, is daar geen elektrisiteit nie. Gaste kan warm storte geniet (die water word met paraffien verhit). Die yskaste werk met krag en die ligte word deur die son aangedryf.
As jy smag na rustigheid en ongereptheid, sal jy dit hier vind. Meer as 150 voëlspesies, 160 b…
As jy smag na rustigheid en ongereptheid, sal jy dit hier vind. Meer as 150 voëlspesies, 160 boomspesies, en 'n wonderlike verskeidenheid diere soos sebras, kameelperde, koedoes, rooibokke, waterbokke, bosbokke, blouwildebeeste, njalas, vlakvarke en luiperds kom in hierdie ongerepte bosveld-landskap voor. Aangesien die Groot 5 nie op die plaas voorkom nie, kan gaste gerus die omgewing te voet verken. Die plaas is ook net 'n uur se ry van Pilanesberg en Marekele Nasionale Parke af waar gaste wel die Groot 5 sal kan gewaar.
Buiten wildkyk bied ons ook geleenthede vir voetslaan, voëlkyk, 4x4-roetes, bergfietsry en tema-naweke vir bergfietsryers, fotograwe en kunsliefhebbers. Ons waarborg jou dat jy met goeie herinneringe hier sal vertrek en dat jou kuiertjie hier by ons onvergeetlik sal wees.
Gaste wat na Grootfontein Private Nature Reserve gekyk het, het ook belangstelling getoon in die volgende lekke plekke:
Grootfontein Privaat Natuurreservaat, Makoppa-pad, Thabazimbi, 0380, Limpopo